Na temelju članka 31. stavka 2. Zakona o održivom gospodarenju otpadom (”Narodne novine” broj 94/13. i 73/17) i članka 30. Statuta Općine Sveti Ivan Žabno (”Službeni glasnik Koprivničko - križevačke županije” broj 10/13), Općinsko vijeće Općine Sveti Ivan Žabno na 3. sjednici održanoj 14. rujna 2017. donijelo je

**ODLUKU**

**o dodjeli obavljanja javne usluge prikupljanja miješanog komunalnog otpada na području Općine Sveti Ivan Žabno**

**Članak 1.**

Općina Sveti Ivan Žabno dodjeljuje obavljanje javne usluge prikupljanja miješanog komunalnog otpada na području Općine Sveti Ivan Žabno trgovačkom društvu Komunalno poduzeće d.o.o. Križevci, Drage Grdenića 7, čiji je Općina Sveti Ivan Žabno osnivač.

**Članak 2**.

Obavljanje javne usluge prikupljanja miješanog komunalnog otpada iz članka 1. ove Odluke od strane trgovačkog društva Komunalno poduzeće d.o.o. Križevci, Drage Grdenića 7 započinje s danom 1. listopada 2017. godine.

**Članak 3.**

Naplata usluge od korisnika s područja Općine Sveti Ivan Žabno vršit će se prema cjeniku na kojeg će općinski načelnik Općine Sveti Ivan Žabno dati suglasnost sukladno članku 33. stavku 6. Zakona o održivom gospodarenju otpadom.

**Članak 4.**

 Ova Odluka stupa na snagu prvog dana od dana donošenja, a objavit će se na mrežnim stranicama Općine Sveti Ivan Žabno.

**OPĆINSKO VIJEĆE**

**OPĆINE SVETI IVAN ŽABNO**

KLASA: 351-01/17-01/01

URBROJ: 2137/19-02/1-17-1

Sveti Ivan Žabno, 14. rujna 2017.

 PREDSJEDNIK:

 Krešimir Habijanec